ที่ มท ๐๘๑๐.4/ ว กรมส่งเสริมการปกครองท้องถิ่น  
 ถนนนครราชสีมา เขตดุสิต กทม. ๑๐๓๐๐



พฤศจิกายน 2565

เรื่อง การคาดการณ์ช่วงเวลาที่สถานการณ์น้ำจะกลับเข้าสู่ภาวะปกติ

เรียน ผู้ว่าราชการจังหวัด

สิ่งที่ส่งมาด้วย สำเนาหนังสือกระทรวงมหาดไทย ด่วนที่สุด ที่ มท 0211.5/ว 8260   
 ลงวันที่ 4 พฤศจิกายน 2565 จำนวน 1 ฉบับ

ด้วยกองอำนวยการน้ำแห่งชาติแจ้งว่า ปัจจุบันสถานการณ์อุทกภัยในพื้นที่ภาคกลาง และภาคตะวันออกเฉียงเหนือมีแนวโน้มลดลงและเริ่มคลี่คลาย เนื่องจากไม่มีปริมาณฝนตกเพิ่มเติมในพื้นที่และศูนย์บริหารจัดการน้ำส่วนหน้าในพื้นที่อุทกภัยภาคกลาง และภาคตะวันออกเฉียงเหนือ ได้มีการวางแผนการบริหารจัดการน้ำ หน่วงน้ำ ชะลอน้ำ และกักเก็บน้ำ รวมถึงการเร่งระบายน้ำในพื้นที่ที่มีน้ำท่วมขัง ซึ่งส่งผลให้มีพื้นที่ประสบอุทกภัยลดลงอย่างต่อเนื่อง และได้คาดการณ์ช่วงเวลาที่สถานการณ์น้ำในพื้นที่ภาคกลางและภาคตะวันออกเฉียงเหนือจะกลับเข้าสู่ภาวะปกติ กระทรวงมหาดไทยจึงขอให้หน่วยงานนำข้อมูลคาดการณ์ช่วงเวลาที่สถานการณ์น้ำในพื้นที่ภาคกลางและภาคตะวันออกเฉียงเหนือจะกลับเข้าสู่ภาวะปกติเพื่อประกอบการวางแผนให้ความช่วยเหลือ ฟื้นฟู เยียวยาประชาชนที่ได้รับผลกระทบจากอุทกภัยต่อไป

ในการนี้ กรมส่งเสริมการปกครองท้องถิ่นขอความร่วมมือจังหวัดแจ้งให้องค์กรปกครอง ส่วนท้องถิ่นพิจารณาดำเนินการในส่วนที่เกี่ยวข้องต่อไป รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น

กองพัฒนาและส่งเสริมการบริหารงานท้องถิ่น

กลุ่มงานส่งเสริมการพัฒนาโครงสร้างพื้นฐาน

โทร. ๐-๒๒๔๑-๙๐๐๐ ต่อ ๔๑๑๖

ไปรษณีย์อิเล็กทรอนิกส์ saraban@dla.go.th